Polițiștii din Sibiu au deschis un dosar penal pentru ucidere din culpă după ce un copil de 7 ani, care locuia cu familia în cetatea Bisericii Evanghelice din Buzd a murit, acesta fiind găsit în fosa septică a căminului cultural aflat în apropiere.

În urma cercetărilor efectuate de polițiștii din Sibiu, s-a stabilit că băiatul locuia cu familiei în cetatea Bisericii Evanghelice din Buzd, respectiv în spatele Căminului Cultural din sat, care are o bucătărie.

„Fosa septică se afla în spatele bucătăriei, și era descoperită, fără capac. Acesta este locul unde a fost găsit căzut minorul în cursul zilei de luni”, a declarat Luciana Lazăr, purtătorul de cuvânt al Poliției Sibiu, miercuri, potrivit Mediafax.

Cercetările în acest caz continuă pentru infracțiunea de ucidere din culpă, pentru a se stabili cum s-a produs accidentul.

Dosarul va fi transmis Parchetului de pe lângă Tribunalul Sibiu.